וינס קרטר

ראשית חייו

כששיחק בתיכון מיינלנד השתתף במשחק מקדונלד'ס אול-אמריקן, התמודד על פרס ג'ון אר. וודן לשחקן הטוב במדינה ונבחר לקבוצת הצעירים הלאומית של ארצות הברית בשנת 1995.
אחרי סיום הבית ספר התיכון למד באוניברסיטת קרוליינה הצפונית בצ'אפל היל והוביל את קבוצת הכדורסל שלה. במשך 103 משחקים קרוליינה הצפונית רשם בממוצע 12.3 נקודות, 6.9 ריבאונדים ו-1.9 אסיסטים למשחק.

טורונטו ראפטורס

קרטר נבחר בדראפט של שנת 1998 בבחירה החמישית על ידי גולדן סטייט ווריורס ומיד הועבר לטורונטו ראפטורס תמורת הזכויות על ידידו הקרוב, שחקן המכללות אנטואן ג'יימיסון. בטורונטו הוא חבר לבן דודו טרייסי מקגריידי ששיחק בקבוצה, הפך מיד לשחקן חמישייה של הראפטורס בהדרכתו של המאמן בוטש קרטר, וזכה בתואר רוקי השנה ב-NBA.
בעונת 1999/2000 נבחר לחמישייה השלישית של העונה והשיג את הטריפל דאבל הראשון בקריירה שלו (31 נקודות, 11 ריבאונדים ו-10 אסיסטים). קרטר נבחר בפעם הראשונה לקבוצת האולסטאר והראה את האתלטיות שלו ויכולות ההטבעה המדהימות שלו בתחרות ההטבעות של אולסטאר 2000.
בעונת 2000/2001 חתם על חוזה ל-6 שנים בטורונטו. היה ממובילי הליגה ב-7 קטגוריות שונות. זכה ביחד עם נבחרת ארצות הברית במדליית זהב באולימפיאדת סידני 2000 כשהוא נותן בממוצע 14.8 נקודות, 3.6 ריבאונדים ו-1.4 אסיסטים במהלך שמונת המשחקים.
בעונת 2003/2004 זכה בהכי הרבה קולות (2,127,183) בהצבעה לאולסטאר 2004. שם קלע 11 נקודות בלבד, לעומת השנים הקודמות שבהן זכה בדרוג פחות גבוה אבל קלע יותר נקודות. קרטר נחשב לגדול שחקניה בכל הזמנים.

ניו ג'רזי נטס

לפני עונת 2004/2005 קרטר ביקש העברה מטורונטו ראפטורס. רוב באבקוק, המנג'ר של הראפורס העביר לניו ג'רזי נטס תמורת אלונזו מורנינג, אריק ויליאמס, ארון ויליאמס ושתי בחירות דראפט עתידיות בסיבוב הראשון. מיד לאחר המעבר התחיל להוביל קבוצתו החדשה. קרטר חזר לטורונטו כשחקן הנטס ב-15 באפריל 2005 ואמר "טוב להיות שוב בבית". הוא קלע 39 נקודות מול הקהל העוין במיוחד של הראפטורס. במשחק זה ניצחו הנטס 90–101. בעונה זו קרטר הוביל את הנטס בנקודת 27.2 נקודות למשחק וגם למקום השמיני בפלייאוף, לאחר שהובסו בסדרה שלהם נגד מיאמי היט. קרטר סיים את הסדרה עם ממוצעים של 26.8 נקודות למשחק, 8.5 ריבאונדים למשחק ו-5.8 אסיסטים למשחק, כולל קליעה עם הבאזר בהארכה של המשחק השלישי שכפתה הארכה שנייה.
עונת 2005/2006 הייתה הצלחה גדולה נוספת לוינס קרטר, שהוביל את הנטס ל-49 ניצחונות הובלת הבית האטלנטי והמקום השלישי במזרח כשהוא מעמיד את ממוצע של 24.2 נקודות, 5.8 ריבאונדים ו-4.3 אסיסטים למשחק. הנטס הגיעו לסיבוב השני של הפלייאוף, שם הובסו בחמישה משחקים מול מיאמי היט שהייתה האלופה של העונה ההיא, בשנית. וינס נתן בממוצע 29.6 נקודות, 7.0 ריבאונדים ו-5.3 אסיסטים ב-11 משחקי הפלייאוף.
קרטר לא קיבל מספיק קולות בהצבעה למשחק האולסטאר כדי לפתוח בחמישייה בגלל מה שעשה בטורונטו בחצי שנה האחרונה ששיחק שם, אך השחקן שהיה אמור לפתוח, ג'רמיין אוניל מאינדיאנה פייסרס, היה פצוע, וקרטר פתח בחמישייה במקומו.
בעונת 2006/2007, נבחר קרטר עם חברו לקבוצה ג'ייסון קיד לקבוצת המזרח, אחרי קרב צמוד שנגמר בהפרש של 3,010 קולות, בו הפסיד קרטר את המקום בחמישיית המזרח לגילברט ארינאס, שחקנה של וושינגטון ויזארדס. קרטר עלה מהספסל ותרם 7 נקודות, 2 אסיסטים וריבאונד אחד והמזרח הפסידו 132–153 למערב, שנהנו מיכולת טובה של קובי בראיינט שקיבל את תואר ה-MVP של האולסטאר. קרטר וקיד ביצעו את הופעת האולסטאר השמינית בקריירה שלהם במשחק זה. בהמשך העונה קרטר נתן גם משחק היסטורי עם 46 נקודות, 16 ריבאונדים ו-10 אסיסטים.

אורלנדו מג'יק

ב-25 ביוני 2009, עבר לקבוצת אורלנדו מג'יק תמורת השחקנים: רייפר אולסטון, קורטני לי וטוני באטי. באותה עונה עלה עם אורלנדו לגמר המזרח, בו הפסידה קבוצתו לקבוצת הבוסטון סלטיקס.
ב-18 בדצמבר 2010 עזב את אורלנדו לפיניקס סאנס, בטרייד שכלל את מרצ'ין גורטאט ומיקאל פיאטרוס, תמורת ג'ייסון ריצ'רדסון והידו טורקוגלו.

פיניקס סאנס

ב-18 בדצמבר 2010, עבר קרטר בטרייד לפיניקס סאנס יחד עם מרצ'ין גורטאט, מיקאל פיאטרוס, בחירת דראפט בסיבוב הראשון של 2011, ו-3 מיליון דולרים, עבור הידו טורקוגלו, ג'ייסון ריצ'רדסון וארל קלארק. כשנשאל איך הוא מרגיש לגבי המעבר מאורלנדו, השיב קרטר, "הם נתנו לי הזדמנות לשחק בבית והם הרגישו שהגיע הזמן ללכת בכיוון אחר. אתה לא יכול לכעוס על זה. נתנו הם לי הזדמנות לשחק במקום אחר ועדיין לרדוף את החלום. לאחר המעבר הוא שינה את מספר החולצה שלו ל -25 מ -15 כי חברו רובין לופז לבש את חולצה מספר 15.
ב-16 בינואר 2011, קלע קרטר את הנקודה ה-20,000 בקריירה שלו, והפך לשחקן ה-NBA ה-37 שהגיע להישג זה.

דאלאס מאבריקס

ב-12 בדצמבר 2011 חתם קרטר על חוזה ל-3 שנים עם עונה אחת מובטחת אצל האלופה המכהנת דאלאס. במהלך זה התאחד קרטר עם חברו לשעבר לקבוצת הניו ג'רזי נטס ג'ייסון קיד. הוא המשיך ללבוש את חולצה מספר 25 בדאלאס כי המספר המקורי שלו 15 היה משוריין לכבוד שחקן העבר בראד דייוויס. במשחק נגד גולדן סטייט ווריורס, קרטר הפך לשחקן השמיני בתולדות ה- NBA עם 1,500 קליעות ל-3 נקודות. ב-16 במרץ 2014, הפך קרטר לשחקן ה -27 בהיסטורית ה- NBA לקלוע 23,000 נקודות. ב-26 באפריל 2014, קלע קרטר שלשה מכריעה בשניות הסיום ונתן לדאלאס את הניצחון 108–109 במשחק השלישי בסיבוב הראשון בפלייאוף נגד סן אנטוניו ספרס. המאבריקס עלו ליתרון בסדרה 1–2 אך לאחר מכן איבדו את הסדרה ב-7 משחקים לספרס שסיימו את עונת 2014 כאלופי ה-NBA.

ממפיס גריזליס

ב-12 ביולי 2014, חתם קרטר על עסקה רב-שנתית עם ממפיס גריזליס. ב-13 בדצמבר, במשחק נגד פילדלפיה 76', קלע קרטר שתי שלשות ועבר את צ'ונסי בילאפס במקום השישי ברשימת קלעי השלשות של כל הזמנים של ה-NBA עם 1,831 קליעות מדויקות. ארבעה ימים לאחר מכן, הוא השיג שיא עונתי של 18 נקודות בניצחון בהארכה משולשת 116–117 על סן אנטוניו ספרס, ועבר את רוברט פאריש ברשימת 25 הקלעים של כל הזמנים. ב-24 בפברואר 2016, עם תשע נקודות שקלע נגד לוס אנג'לס לייקרס, עבר קרטר את צ'ארלס בארקלי במקום ה-24 ברשימת קולעי הנקודות עם 23,757 נקודות בקריירה. ב-6 בפברואר 2017 במשחק נגד קבוצת סן אנטוניו, קרטר הצטרף לקארל מאלון, דיקמבה מוטומבו, כרים עבדול ג'באר ורוברט פאריש כשחקן בן 40 ומעלה המשיג ארבע חסימות במשחק. ב-15 בפברואר, במשחק נגד ניו אורלינס, עבר קרטר את אלן אייברסון במקום ה-23 ברשימת קלעי הנקודות של ה-NBA בכל הזמנים.

סקרמנטו קינגס

ב-10 ביולי 2017 חתם על חוזה לעונה אחת בסקרמנטו קינגס.

אטלנטה הוקס

ב-24 באוגוסט 2018 חתם על חוזה לעונה אחת באטלנטה הוקס. ב-6 באוגוסט 2019 חתם על חוזה לשנה נוספת ועתיד לקבוע את שיא העונות לשחקן בליגת ה-NBA עם 22.

חייו הפרטיים

קרטר נישא לד"ר אלן רוקר ב-3 ביולי 2004, בפלורידה. אב לקיי מישל קרטר, שנולדה ביוני 2005, וקרויה על שם אימו של קרטר, מישל קרטר רובינסון. הזוג התגרש בשנת 2006. קרטר הוא בן דודו מדרגה שלישית של שחקן העבר טרייסי מקגריידי.
מעבר לקריירת הכדורסל הרשמית שלו הוא הקים אקדמיית כדורסל המיועדת לילדים מרחבי ארצות הברית, וכן ארגון צדקה בשם Embassy Of Hope (שגרירות של תקווה).